קבוצת דיון

באינטרנט, קבוצות דיון הן רשת, המכונה גם רשת Usenet, של שרתים המפעילים מעין פורומים המאפשרים למשתמשים בהם לדון בכל נושא העולה על הדעת, בעזרת תוכנת לקוח. כל משתמש יכול לעיין בקבוצת הדיון, לשלוח תגובה להודעה קיימת או לשלוח הודעה חדשה.

הרשת בנויה בצורה היררכית, עם כמה עשרות קבוצות ברמה העליונה, ועוד כמה עשרות מתחת לכל קבוצה כזו, וכך הלאה. החל מהרמה השלישית, בדרך-כלל, הקבוצות מכילות דיונים, וכן תת-קבוצות הדנות בנושאים יותר ספציפיים מתוך תחום הדיון. בסך-הכל, קיימות כמה עשרות אלפי קבוצות דיון, ובעבר, כל ספק אינטרנט בגודל בינוני ומעלה החזיק שרת קבוצות דיון עם מבחר של כמה אלפים מתוכן. בנוסף, חברות וארגונים אחרים מפעילים שרתי קבוצות דיון בהם מתנהלים דיונים בנושאים הקשורים לארגון. שרתים אחרים (למשל, של ספק אינטרנט) יכולים להחזיק עותקים של קבוצות דיון אלה, ולשלוח אליהן תגובות שהתקבלו ממשתמשים מקומיים.

הטכנולוגיה של קבוצות כמעט ונשכחה מאז תחילת המאה ה-21, כתוצאה ישירה של עלייתו של הפורום, המהווה תחליף מבוסס דפדפן לקבוצת הדיון ובכך מבטל את הצורך בהתקנת לקוח לפעילות בקבוצת הדיון.

קישור למונחים
 מונחים ברשת מחשבים
 NNTP

ראו גם
 דואר אלקטרוני
 הכפר הגלובלי
 ספטמבר שלא נגמר
 חוק פו

קישורים חיצוניים

 More information about Usenet
 Google Usenet archive
  write up about Usenet
 20 Year Usenet Timeline - selection of memorable and historic Usenet postings
 Replayer, a free Archive of Usenet Binaries
 

תקשורת מחשבים
תרבות אינטרנט
היסטוריה של האינטרנט
ניהול ידע